<classify> CANBERRA, Australia MAHAKAMA Kuu nchini hapa imemhukumu Kardinali GeorgePell kifungo cha miaka sita gerezani,baada ya kukutwa na hatia ya kuwanyanyasa kingono wavulana wawili waliokuwawakiimba kwaya katika Kanisa Kuu la Mtakatifu Patrick, lililopo mjini Melbournezaidi ya miaka 20 iliyopita. Jaji Mkuu wa Mahakamahiyo, Peter Kidd, alitoa hukumu hiyo jana kuwa Kardinali Pell atumikie kifungocha miaka mitatu na miezi minane gerezani kabla ya kustahili kupatiwa msamaha. Kardinali Pell,aliyekuwa Waziri wa Uchumi wa Vatican, alikutwa na hatia hiyo Desemba mwaka jana,kwa kumlawiti mvulana wa miaka 13 pamoja na mvulana mwingine pia mwenye umri wamiaka 13 mwishoni mwa miaka ya 1990. Inaelezwa kuwa, tukiohilo lilitokea miezi michache baada ya Kardinali Pell kuteuliwa kuwa AskofuMkuu wa Melbourne. Pell, mwenye umri wamiaka 77, amekana mashtaka dhidi yake na Juni mwaka huu atakata rufaa kupingahukumu hiyo. Hukumu hiyo imekujazikiwa ni siku chache tangu Kiongozi Mkuu wa Kanisa Katoliki, Papa Francis,kutangaza vita kali dhidi ya watumishi wa kanisa hilo watakaobainika kujihushana vitendo vya unyanyasaji. Akifunga mkutano mkuuwa kanisa hilo mjini Vatican, kiongozi huyo alisema kwamba atazichukulia kwauzito mkubwa kesi zote zinazowahusu viongozi hao na huku akiwaita wahusika kamawatumishi wa shetani.  <topic>: KIMATAIFA 